Вылучаюць два віды рэальнай працэнтнай стаўкі: ex ante і ex post. Рэальная працэнтная стаўка ex ante з'яўляецца чаканай у момант прадастаўлення крэдыту або размяшчэння дэпазіту і разлічваецца шляхам карэкціроўкі намінальнай працэнтнай стаўкі на чаканую інфляцыю. Так, калі ўкладчык размяшчае грашовыя сродкі ў дэпазіт пад 8 працэнтаў гадавых з тэрмінам размяшчэння адзін год, чакаючы пры гэтым прыросту цэн (інфляцыю) за перыяд размяшчэння ўкладу на 5 працэнтаў, рэальная працэнтная стаўка ex ante складзе каля 3 працэнтаў гадавых. Дапусцім, што фактычны ўзровень інфляцыі за перыяд размяшчэння ўкладу склаў 4,5 працэнта замест чаканых 5 працэнтаў. У такім выпадку рэальная працэнтная стаўка ex post, ці фактычная рэальная працэнтная стаўка, складзе каля 3,5 працэнта гадавых.